CENTEL:กำไรไตรมาส 3/59 ตามคาดแนะนำซื้อด้วยราคาพื้นฐาน 47.00 บ.
CENTEL กำไรไตรมาส 3/59 เป็นไปตามคาดเพิ่ม 9.6% เทียบช่วงเดียวกันของปีก่อนเพราะรายได้เฉลี่ยต่อห้อง (RevPar) ที่เพิ่มขึ้น การขยายสาขาร้านอาหาร และดอกเบี้ยจ่ายที่ลดต่ำลงแนะนำซื้อด้วยราคาพื้นฐาน 47.00 บ.
16 พ.ย. 2559

บล.ดีบีเอสฯ ระบุในบทวิเคราะห์วันนี้(16 พ.ย.) ว่า บริษัท โรงแรมเซ็นทรัลพลาซา จำกัด (มหาชน) หรือ CENTEL กำไรไตรมาส 3/59 เป็นไปตามคาดเพิ่ม 9.6% เทียบช่วงเดียวกันของปีก่อนเพราะรายได้เฉลี่ยต่อห้อง (RevPar) ที่เพิ่มขึ้น การขยายสาขาร้านอาหาร และดอกเบี้ยจ่ายที่ลดต่ำลง RevPar ไตรมาส 3/59 เพิ่ม 6.3% เทียบช่วงเดียวกันของปีก่อน ขณะที่อัตราเติบโตจากสาขารวม (TSSG) สูงขึ้น 5.5%
คาดว่าราคาหุ้นได้สะท้อนผลลบธุรกิจโรงแรมที่อ่อนลงในไตรมาส 4/59 ในช่วงการไว้อาลัยไปพอควร แต่แนวโน้มปี 60 มีความสดใสรออยู่ คงคำแนะนำซื้อด้วยราคาพื้นฐาน 47.00 บาท ราคาปิดมีส่วนเพิ่มได้อีก 27%
 